Kvalifikacije za Evropsko prvenstvo u nogometu 2016.
Kvalifikacije za Evropsko prvenstvo u nogometu 2016., koje se održalo od 10. juna do 10. jula 2016. godine u Francuskoj, počele su u augustu 2014. a završile u novembra 2015. godine. Ukupno 53 reprezentacije je učestvovalo u kvalifikacijama. Organizator turnira, Francuska, direktno se kvalificirala na završni turnir. Izvlačenje kvalifikacionih grupa za Evropsko prvenstvo je održano 23. februara 2014. u Nici. Pobjednici devet grupa, drugoplasirane ekipe, te najbolja treća ekipa iz svih grupa direktno se kvalificirala na Evropsko prvenstvo, dok je ostalih osam trećeplasiranih reprezentacija razigravalo u baražu, nakon kojeg su se četiri pobjednika plasirala na završni turnir.